**Исаның алдында күмәнмен күресу**

***«Қолыңыздан келсе, бізді мүсіркеп жәрдем ете көріңіз! — деді әкесі. 23Иса оған: — «Қолыңыздан келсе» деген не сөз? Сенушіге бәрі де мүмкін, — деп жауап берді. 24Баланың әкесі (көзіне жас алып) дереу: — Мен сенемін. Сенімім жетіспегенде оны нығайта көріңіз! — деп дауыстап жіберді.»***

***(Марқа 9:22-24)***

Антонио Монда көптеген адамдарға: «Сіз Құдайға сенесіз бе?» деген ерекше сұрақты қоятын еді. Монда көшедегі бейтаныс адамдардан бастап, саясаткерлер мен атақты адамдарға дейін олардың сенімі туралы сұрап: «Менің ойымша, бұл ... барлық уақыттағы ең маңызды тақырып.» деп айтатын еді. Бірақ көптеген адамдарда сенім туралы сұрақтар күмән тудыртады. Көпшілік «батылдыққа» қарама-қарсы сөз «қорқыныш» деп есептегендей, «сенімге» қарама-қарсы сөз «күмән» деп ойлайды. Бірақ біз кез келген нәрседен қорыққан кезде, батыл болуды үйренеміз. Дәл сол сияқты біз күмәнмен бетпе бет келгенде, сол жағдай туралы көбірек ізденіп, зерттеп, білімімізді нығайтқанда, сенімімізді арттырамыз. Біз «сенім сапарын» әртүрлі сұрақтармен, тіпті Құдайға қарсы айыптаулардан бастаймыз. Сол кезде, Құдай біздің өмірімізде Өз жұмысын жасай бастайды.

Киелі кітапта баласы қатты ауырып жатқан бір адам болған еді. Ол Исадан баласын сауықтыруын өтінді. Сол баланың әкесі Исаға: «Егер қолыңнан бірдеңе келсе, бізге рақым етіп, көмектесе гөр», - деді. Бұл «егер» сөзі ер адамның күмәнданғанын, сондай ақ оның бұрында басқалардан көңілі қалғанын көрсетеді. Сондықтан ол өз күмәнін өзімен бірге алып жүрді.

Иса болса оған: — «Қолыңыздан келсе» деген не сөз? Сенушіге бәрі де мүмкін, — деп жауап берді. 24Баланың әкесі (көзіне жас алып) дереу: — Мен сенемін. Сенімім жетіспегенде оны нығайта көріңіз! — деп дауыстап жіберді.»

Біздің бәрімізде күмән, үмітсіздік және қорқыныш бар. Иса сенімнің ең кішкентай тұқымнан бастау алатынын айтты. Дегенмен, ол үлкен өсімдік немесе ағаш сияқты, үлкен нәрсеге айналуы мүмкін. Бұл өсу өмірімізде әртүрлі күмәнмен бетпе-бет келе отырып, Құдайдың ізгілігі мен адалдығы туралы әлдеқайда үлкен шындықты мойындаған кезде орын алады.